ועדת הכספים, כנסת 18, פרוטוקול מספר 813, 2011-07-12 10:15

משה גפני: בוקר טוב.

משה גפני: אני מתכבד לפתוח את ישיבת ועדת הכספים.

משה גפני: אני מקדם בברכה את השר לביטחון פנים יצחק אהרונוביץ.

משה גפני: מפכ"ל המשטרה לא הגיע?

יצחק אהרונוביץ': לא.

יצחק אהרונוביץ': ראש אגף כוח אדם.

משה גפני: זה בסדר.

משה גפני: נמצאים כאן מנכ"ל המשרד ונציב שירות בתי הסוהר.

משה גפני: אהרן פרנקו, אני מברך אותך על תפקידך החדש שהוא תפקיד לא קל.

משה גפני: אנחנו מאוד מעוניינים שתצליח כי כולנו בפוטנציאל להגיע אליך באיזשהו שלב, אז שיהיה מסודר.

מגלי והבה: שיהיו הנחות.

משה גפני: שישמור מקום ליד החלון.

משה גפני: סתם, זה היה בהומור.

משה גפני: אני מקדיש את היום לנושא שהסעיף המרכזי בו יהיה שכר השוטרים.

משה גפני: לאחר מכן אנחנו נדון על פעילות ותקציב שירות בתי הסוהר.

משה גפני: בהמשך לבקשה של השר לביטחון פנים.

משה גפני: אנחנו רוצים משטרה טובה ויעילה, ובכל מקרה במדינה מתוקנת ומסודרת השוטרים נושאים בעול בלתי רגיל בכל תחומי החיים ובכל תחום מתחום החיים האזרחיים השוטרים מהווים גורם מאוד מרכזי.

משה גפני: השאלה האם יבואו שוטרים טובים למשטרה או שיבואו שוטרים פחות טובים, חלק מהעניין - מעבר לנושא של המערכת הארגונית של המשטרה – הוא שכר השוטרים.

משה גפני: אם השוטרים משתכרים שכר נמוך או שכר שאין אפשרות לחיות אתו, אנשים טובים לא יבואו.

משה גפני: לא יבואו אנשים בעלי השכלה, אנשים שהם ברמה גבוהה, אלא הם ילכו לתפקידים אחרים.

משה גפני: המשמעות של העניין היא שכאילו החברה בישראל או הממשלה בישראל אומרת לאנשים הטובים לא לבוא למשטרה אלא שילכו למקומות אחרים וכי אל המשטרה יבואו אלה שהם פחות טובים.

משה גפני: זאת המשמעות של העניין על אף שבאמת לא זאת הכוונה אלא הכוונה היא ככל הנראה לעניין כפי שאנחנו נתקלים בו כאן מדי יום בדברים מאוד חשובים של החברה בישראל.

משה גפני: לא שמתי לב, הממונה על השכר נמצא כאן.

אילן לוין: בוקר טוב.

משה גפני: הנושא הזה הוא נושא שחייבים לדון בו.

משה גפני: השר דיבר אתי כמה פעמים ואני יחד עם חברי הוועדה נרתמים לעניין.

משה גפני: יחד עם זאת, אני מבקש לומר שדיבר אתי יושב ראש ועדת הפנים והגנת הסביבה שהוא גם חבר בכיר בוועדת הכספים.

משה גפני: התקיימו שם מספר דיונים ויכול להיות שהנושא מתקדם.

משה גפני: אנחנו מתכוונים להיות לעזר לוועדת הפנים בעניין הזה ואנחנו מתכוונים לסייע למערכת כולה.

משה גפני: נפעל כדי לעזור למשטרה בעניין הזה ולעזור לך אדוני השר.

משה גפני: אגב, אדוני השר, אני רוצה לברך אותך על הפעילות שהייתה בנושא של המשט הימי והמטס האווירי.

משה גפני: ראיתי שיש עליך ביקורת למה עשו פאניקה מהעניין אבל אני אומר לך שאני מבקש ממך לעשות פאניקה בכל פעם שיכול להיות דבר כזה.

משה גפני: זאת חכמה לאחר מעשה.

משה גפני: אם חס וחלילה זה היה מתפתח והיה קורה משהו, כפי שהיה אפשר לחשוש ואף אחד מאתנו לא יכול לדעת מה הייתה יכולה להיות תוצאת הפעולה הזאת, אחרי כן היו מעבירים ביקורת על כולנו ובעיקר עליך, אדוני השר, והיו אומרים שהמשטרה לא נערכה לעניין ונבחרי הציבור לא נערכו לעניין ולא טיפלו בזה.

משה גפני: עדיף ביקורת שתאמר שכולנו נכנסנו לפאניקה, ובמיוחד אתה אדוני השר ואנשיך, עדיף לומר שנכנסו לפאניקה ולא קרה שום דבר ובאמת חלק גדול עצרו בנמלי התעופה באירופה ומה שהיה כאן, היה באמת מינורי לגמרי ובעצם לא היה כאן שום דבר שביזה או שגרם נזק תדמיתי למדינת ישראל.

משה גפני: אני מברך אותך על כך.

משה גפני: אל תשים לב לביקורת הזאת כי היא איננה במקומה.

משה גפני: כך צריכה לנהוג מדינה מסודרת, כך צריך לנהוג שר לביטחון פנים, כך צריכה לנהוג משטרה והתהליך הזה הוא תהליך נכון.

משה גפני: חכמה לאחר מעשה, זה רק אחרי שאתה עושה פעולה נכונה.

משה גפני: אני מברך אותך על כך.

משה גפני: זה לא אומר שאין לי ביקורת על המשטרה.

משה גפני: יש לי אבל היום זה היום של המשטרה ואני לא משמיע את הביקורת שלי.

משה גפני: אדוני השר, הבמה לרשותך.

יצחק אהרונוביץ': בוקר טוב.

יצחק אהרונוביץ': אדוני היושב ראש, אני קודם כל מאוד מעריך ומוקיר את כינוס הוועדה.

יצחק אהרונוביץ': פניתי אל היושב ראש מספר פעמים ואנחנו היום יושבים.

יצחק אהרונוביץ': אני יודע שזמן הוועדה מאוד לחוץ אבל מצאת זמן לקיים דיון בנושא מאוד חשוב של שכר השוטרים.

משה גפני: על מנת לקיים את הדיון הזה דחיתי את חוק הבנקאות של בנק ישראל.

יצחק אהרונוביץ': מאוד חשוב לקיים את הדיון הזה על שכר השוטרים והסוהרים.

יצחק אהרונוביץ': נמצאים אתנו, כפי שהזכרת, גם אנשי משטרה וגם אנשי שירות בתי הסוהר, נמצא כאן המנכ"ל ונציג שירות בתי הסוהר.

יצחק אהרונוביץ': נמצאים כאן חבריי חברי הכנסת שמלווים אותי ואכן יש כאן אנשים שכל הזמן מנסים לסייע, חלקם נמצאים כאן וחלקם בטח יצטרף לאחר מכן.

יצחק אהרונוביץ': נמצא כאן הממונה על השכר ידידי לוין וכמובן מאיר בינג.

יצחק אהרונוביץ': אין לנו כאן יריבות אישית חלילה וחס.

יצחק אהרונוביץ': אנחנו לא מדברים בפן האישי אלא בנושא מאוד מקצועי ונושא ענייני שכולנו מסכימים – ואני חושב שגם אנשי האוצר מסכימים – לכך.

יצחק אהרונוביץ': בחודשים האחרונים אני מנהל ביתר שאת את המאבק, נקרא לו כך, לסיים את הסאגה הזאת של טיפול בשכר השוטרים והסוהרים בשנים הראשונות שלהם בשירות.

יצחק אהרונוביץ': אני עובד ומשקיע גם בצינורות האוצר ואני אומר על כך כמה משפטים, וכמובן אצל ראש הממשלה, בוועדת הפנים ובוועדת הכספים.

יצחק אהרונוביץ': אני פועל באמת בכל החזיתות על מנת לסיים את הנושא הזה ולתת פתרון לאותם אנשים.

יצחק אהרונוביץ': אני חייב לומר שבתחושה שלי יש יותר ישיבות בתקופה האחרונה עם אנשי האוצר, של המנכ"ל, של המפכ"ל, של שירות בתי הסוהר עם אנשי האוצר, עם לוין, עם אגף התקציבים ואולי אולי – אני לא יודע, אני כבר התאכזבתי הרבה בחיים – יהיה פתרון.

יצחק אהרונוביץ': אני יודע שגם היום מתקיימת פגישה ואני מקווה שבסוף יימצא הפתרון.

יצחק וקנין: אני באתי במיוחד בשבילך.

יצחק אהרונוביץ': אני מאוד מעריך את זה.

יצחק אהרונוביץ': אני חייב לומר בפתח הדברים שאי אפשר להחזיק שוטרים וסוהרים עם 5,000 שקלים לחודש וברוטו או נטו, זה אותו הדבר.

יצחק אהרונוביץ': אי אפשר.

יצחק אהרונוביץ': אנחנו עושים מאמצים אדירים לגייס אנשים ועובר זמן עד שהם מצליחים לעבור את המבחנים ובסוף להתחיל את הקורסים.

יצחק אהרונוביץ': הם יודעים מה השכר אבל בהתחלה הם נכנסים בגלל האתגר ולאחר מכן – אחרי שהשקענו בהם הרבה, גם בחלק המיוני ובהכשרות – הם עוזבים אותנו כי שכר המינימום במשק הוא 4,000 פלוס והשכר הממוצע במשק מגיע בין 7,000 ל-8,000 שקלים ועדיין השוטרים – בשנים הראשונות שלהם – נמצאים בשכר ירוד מאוד ואי אפשר לקיים משפחה עם הסכום הזה.

יצחק אהרונוביץ': צריך לזכור שהשוטרים והסוהרים באים אחרי שירות צבאי ובדרך כלל הם גם נשואים עם ילד אחד או שניים והם לא מצליחים לפרנס את המשפחה.

יצחק אהרונוביץ': הם מתחילים לחפש מקומות אחרים לעבודה או עבודה נוספת.

יצחק אהרונוביץ': אחוז גבוה מאוד עוזב אותנו והנותרים מתחילים לחפש עבודה צדדית נוספת, דבר שאני אוסר עליהם בחוק כי כאנשי מדים אסור להם לעבוד עבודה נוספת.

יצחק אהרונוביץ': כל הנושא של גלגול ההכשרות והכל לוקח משאבים רבים ובתוצרים אנחנו לא מצליחים לגייס.

יצחק אהרונוביץ': אל לשכות הגיוס כמעט ולא מגיעים אנשים שרוצים להתגייס כי יש להם מקצועות אחרים והם הולכים למקום בו ניתן להם שכר הולם.

יצחק אהרונוביץ': משכורתם של השוטרים היא משכורת קבועה ולא מקבלים עבור שעות נוספות.

יצחק אהרונוביץ': כל המשכורות הן גלובאליות.

יצחק אהרונוביץ': בעבר במשטרה ובשירות בתי הסוהר היו שעות נוספות והאדם היה מקבל שעות נוספות, ואם היה עובד בסופי שבוע, היה מקבל תוספת.

יצחק אהרונוביץ': צריך לזכור ששוטר שעובד שמונה, תשע או עשר שעות, אחר כך להיכנס לעבודה נוספת, הוא צריך למחרת להיות במשמרת שלו וזה לא פשוט למצוא את האיזונים.

יצחק אהרונוביץ': אנחנו נותנים להם מדי פעם כדורגל ודברים נוספים, אבל עדיין אין להם את האפשרות לקבל שעות נוספות בסופו שבוע או עבור עבודה בלילות, דבר שמאוד מאוד מקשה.

יצחק אהרונוביץ': אם תשאלו אותי, ואני אומר את זה כנושא באחריות על המשרד, הדבר שבאמת מפריע היום לשוטרים, ובעיקר ללוחמים בשטח, זה נושא השכר.

יצחק אהרונוביץ': אתה יכול לדבר אתו על ציונות, אתה יכול לדבר אתו על ערכיות, אתה יכול לדבר אתו על הכוונת משימה, אבל בסוף הם מגיעים הביתה ורואים את התלוש של ה-5,000 שקלים וכאן מתאכזבים והם מעלים את זה כמעט בכל מפגש ומפגש.

יצחק אהרונוביץ': אני חייב לציין שהמשטרה לא עושה חשבון לא למבצעים – דיבר היושב ראש על מבצע מאוד מורכב שהיה לנו בסוף השבוע בנמל התעופה בן גוריון – אבל השוטרים נמצאים שם והם נמצאים בהר הבית או בהנחת צינור הגז בצפון ועכשיו נכנס חודש הרמדאן כך שבמשך חודש ימים הם יהיו כל ימי שישי בהר הבית.

יצחק אהרונוביץ': אין כאן תגמול.

יצחק אהרונוביץ': כל אלה הם אותם שוטרים, אותם אנשים שאנחנו מדברים עליהם כל הזמן.

יצחק אהרונוביץ': הדיונים התקיימו ואנחנו חייבים להביא בשורה.

יצחק אהרונוביץ': אני אומר את זה ליושב ראש הוועדה.

יצחק אהרונוביץ': אומר לכם מה ביקשתי.

יצחק אהרונוביץ': אמרתי שלפחות 7,000 שקלים.

יצחק אהרונוביץ': אמרו לי שאני דרשתי מינימום שבמינימום ולמה לא דרשתי יותר.

יצחק אהרונוביץ': אמרתי שלפחות תהיה בשורה של 7,000 שקלים.

יצחק וקנין: מה משכורתו של השוטר היום?

יצחק אהרונוביץ': 5,100 שקלים.

מגלי והבה: 5,600.

מגלי והבה: אני לא מתווכח אתכם אבל קראתי את הנתונים שקיבלנו.

יצחק אהרונוביץ': לא.

יצחק אהרונוביץ': אני אומר לך, 5,100 שקלים.

מגלי והבה: אז צריך לתקן את הנתונים שקיבלנו.

יצחק אהרונוביץ': אחרי שהוא גומר את הקורס, אחרי תשעה חודשים הוא מקבל 5,600.

יצחק אהרונוביץ': זה הזמן בו האנשים בורחים לו, בחודשים הראשונים ובשנה הראשונה, אבל נגיד שיש תוספת של 600-700 שקלים, אז הוא מגיע הביתה עם 5,600 שקלים או עם 5,700, אבל רבותיי, על מה אנחנו מדברים?

יצחק אהרונוביץ': זה השכר ועם זה צריך לאכוף את החוק ועם זה צריך לתת פתרונות לאלימות, לפשע ולכל הדברים, עם אותם שוטרים.

יצחק אהרונוביץ': אלה השוטרים שנמצאים ברחובות.

יצחק אהרונוביץ': המצב הוא בלתי נסבל.

יצחק אהרונוביץ': אני אומר שהמצב הוא בלתי נסבל כי יש בעיה במערכת אכיפת החוק ואני אומר את זה עם כל האחריות.

יצחק אהרונוביץ': כולם צריכים להרים את הכפפה.

יצחק אהרונוביץ': אי אפשר רק לדבר ולדבר, וסימפטיה אני מקבל מכולם, אלא צריך לעשות מעשה כי אנחנו באמת נמצאים רגע אחד לפני.

יצחק אהרונוביץ': אני מבקש מכולם, מחברי הכנסת, מיושב ראש הוועדה, לעשות את הכול כדי לגמור את הסיפור הזה שמאוד מאוד מפריע לי לתפקוד המשרד, מפריע לשוטרים ולסוהרים, והמשימות הן לאומיות והן מחייבות אותי לתת את המענה.

יצחק אהרונוביץ': אנחנו עושים את הדברים ברצון אבל חייבים לתת את הפתרון הזה של השכר עד כאן ההקדמה שלי.

יצחק אהרונוביץ': נמצא כאן המנכ"ל.

משה גפני: תודה רבה אדוני השר.

משה גפני: אדוני המנכ"ל, בבקשה.

יעקב גנות: מה אני יכול להוסיף מעבר לדברים שנאמרו?

יעקב גנות: מזה שלושה חודשים אנחנו במשא ומתן עם משרד האוצר.

יעקב גנות: אני רוצה להדגיש כמה נתונים מעבר למה שאמר השר שמלווה אותנו כמעט יום-יום.

יעקב גנות: נכון להיום עלות הכשרת שוטר היא 51 אלף שקלים.

יעקב גנות: אנחנו מדברים על מאות שוטרים שעוזבים במשך השנה, חלקם יוצאים לפנסיה וחלקם עוזבים.

יעקב גנות: אנחנו תחנת ביניים.

יעקב גנות: בתקופה פרה היסטורית הייתה פנסיה תקציבית והיה לך ביטחון שאף אחד לא יכול להזיז אותך אבל היום המצב השתנה.

יעקב גנות: המשכורת נשחקה.

יעקב גנות: השר ואני מהדור הוותיק של משטרת ישראל.

יעקב גנות: הצמדה לצה"ל, לגביה הוחלט בזמן שלא יכולנו למלא את התקנים.

יעקב גנות: היום אנחנו לא מסוגלים למלא תקנים בגלל המשכורת והתנאים.

יעקב גנות: אני מדבר מניסיון של ארבע שנות עבודה עם משרדי ממשלה.

יעקב גנות: אתה רוצה משהו, תשלם.

יעקב גנות: יש שעות נוספות, יש פרמיות, יש כל מיני דברים אבל לשוטרים אין כלום.

משה גפני: היה הבדל בשכר השוטרים בין התקופה שלכם במשטרה לבין היום?

יעקב גנות: פעם היינו במצב גרוע אבל הצמידו אותנו לצה"ל והמשכורות עלו, התנאים שופרו ומצבנו הוטב.

יעקב גנות: עם השנים, בשנים האחרונות, המצב הוא כזה שאנחנו נתקענו עם 5,000 שקלים וזה כבר במשך שנים כאשר כל המשק מתקדם אבל אנחנו תקועים באותו מצב.

יעקב גנות: אתה לא יכול להסתכל בעיניים של שוטר כאשר השוטר בא ואתה יודע שהוא מביא הביתה 5,144 שקלים עם כל ההילה, עם השעות הנוספות וכולי.

יעקב גנות: זה המצב.

יעקב גנות: יש התקדמות עם משרד האוצר אבל היעד שקבע אותו השר הוא 7,000 שקלים וזה לא משהו ערטילאי אלא יש לזה גם הסבר.

יעקב גנות: למצב הזה אנחנו אמורים להגיע אחרי חמש שנים.

יעקב גנות: אתה לא יכול למשוך חמש שנים שוטר כדי להגיע למשכורת של 7,000 שקלים.

יעקב גנות: אתה לא יכול למשוך את הזמן הזה.

יעקב גנות: אמרתי לפני כמה ימים ואני חוזר ואומר שבאילת התפטרו שישה שוטרים ולאן הלכו?

יעקב גנות: לעבוד באבטחה.

יעקב גנות: בבאר-שבע רק לאחרונה התפטרו 17 שוטרים.

יעקב גנות: אנחנו מדברים על מצב שיש כרגע תקנים בשיטור עירוני כאשר גייסו פקחים אבל לא שוטרים.

יעקב גנות: אנחנו מדברים – ואת זה סיכמתי גם עם המפכ"ל וגם עם הנציב, והשר מעודכן בכל התנועות שלנו – רק בשלב אחד שהוא השוטר המתחיל.

יעקב גנות: אחר כך צריך לטפל בכל נושא שכרם של השוטרים בכלל והסוהרים כנ"ל.

יעקב גנות: אנחנו מדברים כרגע על השוטר המתחיל.

יעקב גנות: זה השלב הראשון והוא הכרחי ודחוף.

יעקב גנות: עד כאן.

משה גפני: נציב שירות בתי הסוהר, לגבי שכר הסוהרים.

אהרן פרנקו: אני לא אחזור על הדברים שאמרו השר והמנכ"ל אלא אני יכול רק להעביר את התחושות, גם של השוטרים שעד לפני כחודשיים הייתי חלק מהם, והיום של הסוהרים.

אהרן פרנקו: כולם מסתכלים על התהליך שמתקיים בחודשים האחרונים, תהליך שהשר והמנכ"ל מובילים, אחרי הרבה שנים של ציפייה לשינוי בשכר שלהם.

אהרן פרנקו: הדיונים שמתקיימים גם בוועדת הפנים והיום בוועדת הכספים, השוטרים מצפים לשינוי הזה ואני מקווה שלא יתאכזבו.

אהרן פרנקו: הקושי קיים היום ואנחנו מתקשים לקבל אנשים ויותר קשה זה להחזיק אותם.

אהרן פרנקו: האנשים האלה צריכים לעבוד משמרות, חגים, שבתות, תחת איום מבפנים ואיום מבחוץ.

אהרן פרנקו: אני יכול להתייחס לסוהרים ולומר שכמעט אין יום שאין לנו איומים כלפי אותם אנשים שאנחנו אמורים להשגיח עליהם.

אהרן פרנקו: אנחנו מכירים גם בתוך המשטרה את זה.

אהרן פרנקו: לכן, כדי להחזיק את האנשים ולהביא את האנשים הטובים, סוגיית השכר הופכת להיות דומיננטית.

אהרן פרנקו: כשלוקחים היום את שכר המינימום, הוא לאט לאט סוגר את הפערים מול שכר השוטרים.

משה גפני: יש פער בין שכר הסוהרים לבין שכר השוטרים?

יעקב גנות: מזערי.

יעקב גנות: 150 שקלים.

משה גפני: תודה רבה.

משה גפני: חבר הכנסת מגלי והבה, בבקשה.

מגלי והבה: אדוני היושב ראש, השר, אין ספק שעשית היום תחילתו של צעד גדול ונכון כשהבאת את הנושא לדיון.

מגלי והבה: אנחנו מלווים את השוטרים שעושים מלאכתם.

מגלי והבה: אלה אנשים שבקושי יש להם זמן להיות עם המשפחות שלהם והם תורמים לביטחון אבל לא מקבלים את התמורה.

מגלי והבה: במדינת ישראל אתה רואה – לא נעים לומר – שיש לנו 750 אלף עובדי ציבור במדינת ישראל ושליש מהם משתכרים מתחת לשכר המינימום.

מגלי והבה: כחברה מתוקנת אנחנו לא יכולים לדרוש מאותם שוטרים לבוא ולעשות את המוטל עליהם וכאשר אנחנו רוצים להחזיר להם כחברה, כאוצר, כמי שמשלם את המשכורות, לא נותנים להם את התמורה המגיעה להם.

מגלי והבה: האבסורד הוא, אדוני היושב ראש, ששנינו יודעים שאין בעיה של כסף במדינת ישראל אלא יש בעיה של סדר עדיפויות והדבר הזה צריך להיות ברור.

מגלי והבה: אנחנו כאן יודעים איך מעבירים תקציבים שלא מנוצלים.

מגלי והבה: אי אפשר כל הזמן לדרוש מהשוטרים, או בכלל מעובדי משק אחרים, לעבוד בשכר מינימום.

מגלי והבה: הדוגמה שהביא המנכ"ל על חמשת השוטרים באילת, ודאי שאותו אדם יעדיף ללכת לעבוד במסוף ולקבל 12 אלף שקלים ובינתיים הוא גם מבלה באילת.

מגלי והבה: למה לו לשרת את הדגל והמדינה?

מגלי והבה: אלה דברים שמגיעים לאבסורדים שאי אפשר לקבל אותם.

מגלי והבה: אם המטרה בדיון הזה היא לסמן וי ולומר שמענו סקירה מאלפת, זה לא תקין.

מגלי והבה: אנחנו צריכים לצאת עם החלטה.

משה גפני: אתה יודע שזאת לא המדיניות של ועדת הכספים.

מגלי והבה: נכון.

מגלי והבה: אני מדגיש את זה כיוון ששנינו מקופחים ולכן אנחנו יודעים מה זה קיפוח.

מגלי והבה: כאן מדובר באנשים מקופחים.

מגלי והבה: כשאני מדבר על שוטרים, אני מדבר על כל המערך, גם על שירות בתי הסוהר ועל כל אלה שעושים את העבודה.

מגלי והבה: לנו היום תפקיד חשוב וטוב שנמצא כאן ראש אגף התקציבים.

מגלי והבה: שלא יפחידו אותנו וישאלו אותנו מהיכן יביאו כסף ואיך ייתנו אותו לאנשים.

מגלי והבה: אני כל הזמן מביא את הדוגמה של התחבורה כאשר לשנתיים אלה אישרנו 8,7 מיליארד שקלים לפרויקטים תחבורתיים אבל בסוף השנה באו אלינו עם 3,7 מיליארד להעביר לשנה הבאה.

מגלי והבה: מה שאנחנו לא מספיקים, אנחנו רוצים להתקדם, לפתח תשתיות, אבל המשטרה או כל מי שמקבל שכר צריך להיות מתוגמל כי אחרת נהיה מדינה עם כבישים ותשתיות מודרניות ביותר אבל אין לנו לא ביטחון ולא כל מה שמתחייב.

מגלי והבה: זה בנושא השכר.

מגלי והבה: לכן אני תומך בך בכל מה שנעשה ושבאמת ניתן תקווה לאותם שוטרים.

מגלי והבה: אני מעדה בה יש אלפי שוטרים ואנשי שירות בתי הסוהר ואני יודע איזו בעיה זאת.

מגלי והבה: השר היה כאן צנוע ואמר ששוטר משתכר 5,600 שקלים אבל לאותו שוטר אין איך לשלם משכנתא ואין לו כסף לחנך את הילדים שלו.

יצחק אהרונוביץ': תוסיף על זה שאצלכם האישה לא עובדת.

מגלי והבה: האישה לא עובדת.

מגלי והבה: צריך לראות איך אנחנו מגייסים את כוחותינו לעזור למשטרה בכוח אדם.

משה גפני: דרך אגב, אלה שוטרים טובים.

מגלי והבה: נכון.

מגלי והבה: אני רוצה לנצל את המעמד הזה שהשר, המנכ"ל ונציב שירות בתי הסוהר כאן ומבקש להתחשב בנושא של המתגייסים.

מגלי והבה: אנחנו רואים אנשים במגזר שרוצים להתגייס גם למשטרה, גם לשירות בתי הסוהר ואפילו גם לכיבוי אש והאנשים האלה, כשהם גומרים את השירות הצבאי ביחידות קרביות מעולות.

מגלי והבה: יכול להיות שאתם דורשים הכשרה מיוחדת, טיפול מיוחד, אבל לא יכול להיות שאותו חייל ששירת – אם זה בעזה או בגבול הלבנון או בכל מקום אחר – ביחידות קרביות, כשאנחנו מביאים אותו לגיוס למשטרה, אומרים לו שלא יכולים לקבל אותו.

מגלי והבה: נכון שהקריטריונים הם אלה שקובעים, אבל אנחנו גם יודעים בצבא – אני יודע זאת כקצין בכיר לשעבר – שהרבה פעמים הכשרנו אנשים גם בהשכלה והבאנו אותם לרמה אותה אנחנו צריכים.

מגלי והבה: אני לא צריך לנהל את מדיניות המשטרה אבל מפריע שאותו חייל ביחידה קרבית בא להתגייס למשטרה והוא רואה שנמצאים שם אנשים שבכלל לא שירתו בצבא או שנחתו כרגע בארץ והם מתקבלים ואז הכללים משתנים.

מגלי והבה: הכוח שנמצא כאן, אלה אחראים על מדיניות הגיוס.

מגלי והבה: בקשה מיוחדת – ואני מניח שגם היושב ראש יצטרף אליה כי הוא עצמו רואה את עצמו כחלק מהמגזר שתמיד צריך לסייע לו ולעזור לו לקבל מה שמגיע לו – שמי שיפנה אליכם, להתייחס אליו.

משה גפני: אמרת שאני חלק מהמגזר הדרוזי?

משה גפני: זה כבוד בשבילי.

מגלי והבה: אנחנו תמיד יחד, המקופחים.

מגלי והבה: הרב גפני, אנחנו יודעים על מה אנחנו מדברים.

משה גפני: בטח שאנחנו יודעים.

מגלי והבה: אנחנו מכירים את הבעיות מקרוב, גם את הבעיות הפנימיות האלה, ואני מקווה שתהיה לנו אוזן קשבת גם בהעלאת שכר וגם בנושא הזה של גיוס.

משה גפני: תודה רבה.

משה גפני: חבר הכנסת ציון פיניאן ואחריו חבר הכנסת יצחק וקנין.

ציון פיניאן: תודה אדוני היושב ראש על שאתה מעלה את הנושא הזה לדיון.

ציון פיניאן: זה נושא שעשרות שנים עולה ומנסים לפתור אותו ואני מקווה שאכן סוף-סוף יימצא פתרון.

ציון פיניאן: אני רוצה לברך את השר על האווירה הטובה שיש היום בשירות המשטרה.

ציון פיניאן: אני שומע על כך דווקא משוטרים ולא מאזרחים, שיש אווירה שכולם בעד אחד ואחד בעד כולם.

ציון פיניאן: ברכה רצינית היא על כך שהחזרת את הנשק לשוטרים הנוקמים.

ציון פיניאן: יותר מזה, אני הייתי מחזיר אותם לשירות.

ציון פיניאן: תאמין לי שהייתי מחזיר אותם לשירות.

קריאה: אילן, תגיד כן.

אילן לוין: אני פקיד.

יצחק וקנין: אם זה היה תלוי באילן, תאמין לי שהוא היה מחזיר אותם.

ציון פיניאן: נושא של שכר השוטרים הוא אחת הבעיות הקשות ביותר שיש לנו כאן במדינת ישראל.

ציון פיניאן: אם אני לא טועה, כבר לפני שנה קראתי מאמר ששכר השוטרים בישראל הוא הנמוך ביותר בעולם ואני מדבר על המדינות המפותחות ולא על העולם השלישי.

ציון פיניאן: במצרים ראיתי שוטר שמרוויח חמישים דולר אבל במדינות המפותחות, זה לא כך.

יצחק וקנין: הוא מקבל שם עוד עשרים אלף דולר כשוחד.

יצחק וקנין: גם במרוקו זה אותו הדבר.

ציון פיניאן: כן.

ציון פיניאן: שם יש את הבקשיש.

יצחק וקנין: עוצר אותך שוטר לתת לך רפורט, אתה נותן כסף וממשיך הלאה.

ציון פיניאן: משכורתו של השוטר בישראל היא אחת הנמוכות ביותר בעולם, במדינות המפותחות.

ציון פיניאן: אנחנו למדנו שאם יש שכר, יש עבודה ויש איכות טובה לאלה שנכנסים למשטרה.

ציון פיניאן: עברנו עכשיו את הנושא של הרפורמה עוז לתמורה בחינוך ואני חושב שכאן יש עוז ואין תמורה.

ציון פיניאן: שר החינוך יחד עם ארגון המורים הגיע לתוכנית של עוז לתמורה וברוך השם היום אתה יכול לומר שהשכר של המורים עלה ב-51 אחוזים ובגלל זה יבואו מורים מצוינים למערכת ולא מורים שמתחילים ב-4,850 שקלים לחודש.

ציון פיניאן: אותו הדבר גם במשטרה.

ציון פיניאן: אם תיתן להם שכר טוב, יבואו שוטרים טובים ומעולים, ואז יש לך גם מבחר ממנו תוכל לבחור.

ציון פיניאן: מה שנעשה במערכת החינוך בעוז לתמורה, צריך לעשות את זה כאן, במשטרה.

ציון פיניאן: חייבים לפתור את הבעיה הזאת כי כל הזמן היא מונחת על שולחננו.

ציון פיניאן: אני רוצה לומר תודה לשר לביטחון פנים על שהעלה את הנושא הזה ביתר שאת ואני מקווה שבאוצר הפעם במידת הרחמים, וגם במידת העוז, יבואו לקראתו בנושא הזה.

ציון פיניאן: משכורת התחלתית בסך 7,000 שקלים, זה לעג לרש.

ציון פיניאן: בטבריה משלמים 2,000 שקלים כשכר דירה, ואז עם מה נשאר עוד לחיות?

ציון פיניאן: אני חושב שכל השוטרים נמצאים במעגל העוני.

ציון פיניאן: הם נכללים בתוך מיליון התושבים במעגל העוני.

ציון פיניאן: צריך להוציא אותם משם, כדי שתהיה לנו משטרה טובה.

משה גפני: תודה רבה.

משה גפני: חבר הכנסת וקנין, לפני שאני נותן לך את רשות הדיבור, אני רואה שיש נתונים של מרכז המחקר והמידע של הכנסת מה-12 ביולי 2010, א' באב התש"ע, ולפי הנתונים – ועל פי רוב המקורות שלהם אמינים מאוד – בישראל השכר של השוטר הוא 5,600 שקלים.

יצחק אהרונוביץ': אחרי הקורס, כן.

משה גפני: נאמר שהשעות שהם עובדים הן 47.5 שעות.

יצחק אהרונוביץ': לפחות.

משה גפני: חבר הכנסת ציון פיניאן דיבר על מה שקורה בעולם.

יצחק וקנין: הנתונים לא יכולים להיות כאלה

משה גפני: מה שאמר חבר הכנסת ציון פיניאן לגבי ההשוואה עם העולם.

משה גפני: אתה יכול לדבר על ה-5,600 שקלים ואתה יכול לומר שזה פחות, אתה יכול לדבר על כך שזה אחרי הקורס.

משה גפני: הנתונים הם נתונים.

יצחק אהרונוביץ': מבחינת השעות.

יצחק אהרונוביץ': אנחנו לא סופרים אותן שעות.

משה גפני: הבנתי.

משה גפני: כאשר אתה צריך לעשות מחקר ואתה צריך לתת נתונים לכל הגורמים, בעיקר לחברי הכנסת שדנים בעניין הזה, אתה נותן את הנתונים התיאורטיים.

משה גפני: אתה יכול לומר שבאופן מעשי לא סופרים את השעות.

קריאה: באופן מעשי עובדים יותר.

יעקב גנות: זה בדיוק מה שרציתי להדגיש.

משה גפני: אנחנו מדברים על נתון שאתה צריך לכמת אותו ולשים אותו על השולחן כעבודת מחקר כדי שתהיה לך תמונה.

משה גפני: אם אנחנו מדברים על 5,600 שקלים בישראל, בפינלנד השכר הוא 6,563 שקלים, בנתונים שמתורגמים לשקלים עם כוח הקנייה שלהם.

משה גפני: ביוון השכר הוא 6,535 שקלים.

משה גפני: טוב, מצבה הכלכלי של יוון יותר טוב מאשר שלנו.

משה גפני: בגרמניה השכר הוא 7,185 שקלים, בשוודיה השכר הוא 7,222 שקלים, באירלנד השכר הוא 7,274 שקלים, בדנמרק השכר הוא 8,444 שקלים, בבריטניה השכר הוא 10,281 שקלים, בניו-יורק השכר הוא 14,990 שקלים.

יצחק אהרונוביץ': אנחנו האחרונים.

משה גפני: לא, לפנינו יש את איטליה שנמצאת עם שכר של 5,410 שקלים ופולין.

יצחק אהרונוביץ': ה-5,600 שקלים מתקבלים אחרי הקורסים.

משה גפני: לא צריך להתווכח על הנתון הזה כי כראיית מצב כללית, נכון מה שאמר חבר הכנסת ציון פיניאן ואכן אנחנו מהנמוכים ביותר במדינות המפותחות.

משה גפני: זה ברור לחלוטין שמצבו של השוטר שמתקבל לעבודה ומתחיל – אני לא מדבר על דרגות הקצונה, שם אפשר להתחיל להתדיין ולבדוק את זה – הוא כזה.

משה גפני: כפי שאמר השר, אנחנו לא דנים עכשיו על המערכת כולה אלא אנחנו קודם כל רוצים לפתור את הבעיה של גיוס השוטרים.

יצחק אהרונוביץ': אדוני היושב ראש, צריך גם לקחת בחשבון את הסיכון של השוטר בארץ ואת המצב הביטחוני לעומת מדינות אחרות.

יצחק אהרונוביץ': את הנקודה הזאת מאוד חשוב לקחת בחשבון.

משה גפני: ברור.

משה גפני: אחרי כן מתפלאים שבניו-יורק המשטרה הצליחה להתגבר על כל הדברים.

משה גפני: בשכר של 15 אלף שקלים בחודש, גם אני הייתי מתגבר.

משה גפני: חבר הכנסת וקנין.

משה גפני: אחרי כן חבר הכנסת חמד עמאר.

יצחק וקנין: אילן, אני מדבר אליך ואני מדבר במלוא הרצינות.

יצחק וקנין: הבעיה של השוטרים היא לא רק ההצגה של השכר לעומת מה שקורה באירופה.

יצחק וקנין: אנחנו נמצאים במדרג אולי הנמוך ביותר מבחינת היחס של כמה שוטרים לאלף נפש.

יצחק וקנין: המחסור בשוטרים הוא עוד נדבך על כך שאותם שוטרים שנמצאים בתוך המערכת עובדים הרבה יותר קשה כיוון שאין מספיק כוח אדם.

יצחק וקנין: גם זה נתון שצריך לשים אותו על השולחן.

יצחק וקנין: אני תמיד זוכר את האמרה – והשר מכיר את זה לא פחות ממני כי אנחנו שכנים – שכאשר רצינו בזמנו לחוקק את חוק הגליל, הסובסידיה לתושבי הגליל, ובאותה תקופה היה ירי מסיבי של קטיושות וחדירות של מחבלים מדרום לבנון, אמרו שהמצב הביטחוני לא מזיז לנו אבל המצב הכלכלי, אין לנו מה לחפש כאן.

יצחק וקנין: אם לא יהיה מצב כלכלי בריא כאן ואנחנו נצטרך לעמוד כעניים בפתח, ולא יהיה איזה משהו בסיסי שנוכל להתקיים אתו כי באזור אין תעשייה אלא כולנו מפוזרים שם בדובב, באביבים, בדישון ומושב יערה.

יצחק וקנין: מה לוקח אותנו לשם?

יצחק וקנין: אז אמרו שדור המייסדים, בלי אותה סובסידיה, רנטה קטנה שנותנים, אלפיים ומשהו שקלים לחלק מדור המייסדים שם, חוץ מהמכסה שיש להם, אין להם מה לחפש במקום.

יצחק וקנין: יש לי אח שהיה קצין במשטרה ומזמן כבר פרש וכבר כ-15 שנים הוא לא במשטרה.

יצחק וקנין: הוא היה ביחידות מאוד לא פשוטות והוא אמר לי שכל הזמן הם בסיכון חיים.

יצחק וקנין: אתה עובד מול כל הפשע המאורגן, אתה עובד מול גורמים כאלה.

יצחק וקנין: מגלי והבה ואני העלינו את הנושא של השוטרים הנוקמים.

יצחק וקנין: השכן שלי הוא אחד מארבעת השוטרים והוא נורה.

יצחק וקנין: סיפרתי סיפור אישי.

יצחק וקנין: יוסי לביא, גר אתי במושב יערה.

יצחק וקנין: אני בא בבוקר לאסוף אותו, וזה היה בתקופה שעוד לא התפוצצה הפרשייה, עוד לא ידעו כלום על מה שהם תכננו, ואני בא לקחת את העוזר שלי שגר מולו, יצאתי מהמכונית כדי שהעוזר שלי ינהג, קפצו עלי שוטרים והפילו אותי על הרצפה.

יצחק וקנין: זה היה בחושך, 4 בבוקר.

משה גפני: מושב יערה.

יצחק וקנין: כן.

יצחק וקנין: ראיתי שאלה שוטרים ואמרתי להם שאני חבר כנסת.

יצחק וקנין: הם התעשתו והתנצלו.

יצחק וקנין: אני אומר שהשוטר נמצא בסכנה.

יצחק וקנין: אם שמו שוטרים שישמרו על השוטרים, אנחנו מבינים באיזו מציאות החבר'ה האלה נמצאים.

יצחק וקנין: אני לא רוצה לומר כמה איומים יש על אנשי שירות בתי הסוהר.

יצחק וקנין: יש לי קרוב משפחה שעובד בשירות בתי הסוהר.

יצחק וקנין: אם שוטר צריך לבוא ולעבוד במשטרה ב-5,000 שקלים אוב-5,600 שקלים – אין שום דבר שייתן לו תמריץ לעבוד.

יצחק וקנין: זאת השורה התחתונה של מה שאני רוצה לומר.

יצחק וקנין: הוא צריך לקחת את הסיכונים הביטחוניים שלו ושל המשפחה שלו.

יצחק וקנין: לפעמים האישה אומרת לו שהיא לא רוצה שיעבוד דקה אחת במשטרה כי היא לא רוצה את כל הדברים האלה.

יצחק וקנין: חברים, אני מדבר אתכם ברצינות.

יצחק וקנין: אילן, את זה אתם צריכים לקחת בחשבון.

יצחק וקנין: קחו בחשבון את כל הפרמטרים שאמרנו, את הסיכונים הביטחוניים, העבודה הקשה, השעות הנוספות שהשוטרים עובדים ולא מקבלים תמורה כי הם לא כמו עובד רגיל שמגיע לעבודה ומשעה 4:00 הוא יודע שהוא מקבל עבור שעות נוספות.

יצחק וקנין: השוטרים יכולים לעבוד משמרת שנייה ולא לקבל תמורה.

יצחק וקנין: רבותיי, אני זוכר את מלחמת לבנון ומה עשתה המשטרה.

יצחק וקנין: את מי שראינו בשטח, רק את המשטרה ואת כוחות הביטחון.

יצחק וקנין: הם לא רק ממלאים פונקציה של שיטור אלא במקרים מסוימים הם עושים עבודה של מערכת הביטחון וכולנו רואים את זה.

יצחק וקנין: אילן, אני אומר לך את הדבר החשוב ביותר.

יצחק וקנין: אם אנחנו רוצים ביטחון, אנחנו כאזרחי מדינה, אם לא ניתן שכר לשוטרים, אני מודיע לך שאולי יהיה הרבה כסף בקופה אבל אנחנו נפחד לצאת מהבית בגלל הביטחון הרעוע.

יצחק וקנין: כל דאלים גבר.

יצחק וקנין: אם לא מוראה של מלכות, איש את רעהו חיים בלעו.

יצחק וקנין: זאת השורה התחתונה.

יצחק וקנין: לכן צריך לתגמל את השוטרים.

יצחק וקנין: לדעתי השכר הזה הוא ביזיון אחד גדול ואתם חייבים לחשוב על הדברים.

יצחק וקנין: הביטחון של האזרחים לא פחות חשוב מכל וזה כפועל יוצא מכך שהשוטרים יקבלו שכר הגון.

יצחק וקנין: תודה.

יצחק אהרונוביץ': חבר הכנסת וקנין, זה מה שקרה בניו ורק.

יצחק וקנין: אמרתי זאת.

יצחק וקנין: אדוני השר, אני הייתי צריך להיות במקום אחר אבל באתי לכאן להשתתף בישיבה כי אני חושב שהדיון הזה חשוב מאוד.

משה גפני: תודה רבה.

משה גפני: דברים בסלע.

משה גפני: חבר הכנסת חמד עמאר.

חמד עמאר: אדוני היושב ראש, אדוני השר.

חמד עמאר: אני קודם כל רוצה להודות לך על קיום הדיון הזה ואני רוצה להודות לשר על שלקח את הנושא הזה לידיו והוא רץ אתו.

חמד עמאר: אני מאמין שבסופו של דבר הוא יצליח להגיע לרף ששם לעצמו, 7,000 שקלים כי באמת מגיע לאותם שוטרים השכר המכובד כדי שיוכלו לפרנס את משפחותיהם.

חמד עמאר: זאת לא פעם ראשונה שאני משתתף בדיון על שכר השוטרים.

חמד עמאר: לפני שבועיים-שלושה השתתפתי בדיון שהתקיים בוועדת הפנים כאשר שם דיברנו גם על חשיבות השוטרים ועל חשיבות אנשים טובים שיתגייסו ועל כל מה שהוזכר כאן.

חמד עמאר: אני חושב שמה שהשר אמר על ארגון עובדים לשוטרים, אולי זה יעזור.

חמד עמאר: ארגון עובדים לשוטרים, אולי זה יעזור.

חמד עמאר: בכל מקום שיש ארגון עובדים, הם יכולים לקבל את השכר המגיע להם כך שיהיה שכר מכובד.

חמד עמאר: אנחנו רואים את זה עם כיבוי אש ואני חושב שמי שמתגייס לכיבוי אש, יקבל משכורת יותר טובה מזו של שוטר.

חמד עמאר: אנחנו שומעים את הדברים.

חמד עמאר: זה קורה כי יש להם ארגון עובדים והם יכולים להילחם על הנושא הזה ולהעלות את שכרם.

חמד עמאר: לשוטרים אין ארגון עובדים ולכן אנחנו צריכים להיות ארגון העובדים שלהם ולהילחם עבורם כאן.

חמד עמאר: אני רוצה לתת לך דוגמה.

חמד עמאר: מסתנן שנכנס ממצרים, הוא ללא אישורים, הוא עובד בבית מלון באילת ואחר הצהרים עובד במקום נוסף – מרוויח יותר משוטר ומדובר באותן מספר שעות עבודה.

חמד עמאר: הוא יכול להרוויח יותר משוטר.

חמד עמאר: זאת בושה למדינת ישראל שמסתנן צריך להרוויח יותר משוטר, כאשר שוטר צריך לשמור ולדאוג שאותו מסתנן לא יהיה במדינת ישראל.

חמד עמאר: היום המצב כל כך קשה שכולנו צריכים לקחת את הנושא לידינו ולראות איך אנחנו מצ'פרים את האנשים האלה שמחליטים להתגייס למשטרה.

חמד עמאר: אני אתן לך עוד דוגמה.

חמד עמאר: שוטר שגר בבית ג'אן או בקריית שמונה, הרי השוטר לא מחליט ללכת לעבוד בכרמיאל שנמצאת במרחב 10-15 דקות מהבית אלא המשטרה אומרת לו שהוא משרת בירושלים או בשירות בתי הסוהר בכלא עופר.

חמד עמאר: הוא לא מחליט היכן הוא ישרת.

חמד עמאר: תאר לעצמך שאותו שוטר שמפרנס יחיד מבית ג'אן, יוצא מהבית בבוקר, צריך להגיע לירושלים או למקום בדרום, לשרת שם והוא לא יכול לחזור הביתה אלא צריך לישון מחוץ לבית והוא צריך גם לאכול.

חמד עמאר: כל זה עם 5,600 שקלים והוא מפרנס יחיד.

חמד עמאר: אני לא יודע ולא מבין איך אותו שוטר יתגייס למשטרה.

חמד עמאר: סיפרתם על השוטרים מבאר-שבע שהתפטרו וחלקם הם דרוזים.

חמד עמאר: למה התפטרו?

חמד עמאר: הם הלכו לעבוד במפעלי כימיקלים בים המלח.

חמד עמאר: הם הרי מחוץ לבית אבל שם מרוויחים 10-12 אלף שקלים לחודש ומשתלם להם לעבוד שם חלקם של השוטרים האלה הם קצינים, אבל הם אמרו ששם הם יעבדו וירוויחו.

משה גפני: שם הם מקבלים שכר יותר גבוה.

חמד עמאר: הרבה יותר גבוה.

חמד עמאר: פי שתיים.

חמד עמאר: 10-12 אלף שקלים ולא 5,600 שקלים ולא 7,000 שקלים.

חמד עמאר: מה שאמר המנכ"ל, אכן פעם זה היה מקום עבודה עם פנסיה תקציבית, מקום בטוח שאם אתה עובד בו, אתה מסודר ויש לך עתיד, אבל היום אין לך את זה הכול פנסיה צוברת וכמו שאתה מקבל במפעל, אתה מקבל כאן, אבל במפעל אתה מקבל יותר טוב כי השכר שלך יותר גבוה ולכן מופרש לך יותר כסף לפנסיה שלך.

חמד עמאר: לכן משתלם לך לעבוד במפעל ולא במשטרה.

חמד עמאר: אני לא רוצה להגיע למצב שלא יהיו לנו אנשים טובים שיתגייסו למשטרה.

חמד עמאר: תודה רבה.

משה גפני: תודה רבה.

משה גפני: יש עוד מישהו מהאורחים שרוצה להתייחס לעניין הזה?

אביגיל שררה: שמי אביגיל ואני מנכ"לית ארגון נשות השוטרים והסוהרים.

אביגיל שררה: אני רוצה לדבר בשם משפחות השוטרים והסוהרים.

משה גפני: בבקשה.

אביגיל שררה: קודם כל, השכר שמגיע לשוטרים ולסוהרים, הוא לא נדבה, הוא לא בחסד אלא הוא בזכות.

אביגיל שררה: זה בזכות העבודה שלהם, בזכות ההקרבה שלהם, בזכות זה שהמשפחה היא קורבן והם כל הזמן עובדים ולא מקבלים שום גמול על שעות נוספות, כפי שצוין קודם לכן.

אביגיל שררה: אני לא ארחיב כי השר עושה עבודת קודש למען משפחות השוטרים והסוהרים.

אביגיל שררה: עוד לא היה שר כזה.

אביגיל שררה: בעברי הייתי עוזרת פוליטית לשר לביטחון פנים ולא ראיתי שר שאיכפת לו כל כך ממשפחות השוטרים והסוהרים.

אביגיל שררה: עוד דבר אני רוצה לומר.

אביגיל שררה: בשבת הייתה כתבה בעיתון "ידיעות אחרונות" ואשת שוטר כתבה שהשכר ההתחלתי של שוטר הוא 5,000 שקלים.

אביגיל שררה: כשיש הפגנה בנמל, עובד נמל מקבל שישים אלף שקלים ואנחנו כשוטרים צריכים לבוא ולשמור על החוק הציבורי.

אביגיל שררה: הוא מקבל שישים אלף שקלים ואנחנו כשוטרים שמקבלים 5,000 שקלים צריכים לעבוד יום ולילה כאשר אין לנו מעמד.

אביגיל שררה: מעמד השוטר הוא נמוך ומי שיגיד אחרת, זה לא נכון.

אביגיל שררה: אנחנו רואים שכך מסתכלים עלינו.

אביגיל שררה: לגבי האוצר בנושא של אי ביטחון תעסוקתי, הצבא למעשה מקבל הכול מהאוצר ואנחנו כלום.

אביגיל שררה: גם כאשר יש החלטת ממשלה שאומרת השוואה לצה"ל, אנחנו כארגון נשות השוטרים והסוהרים, יש לנו אולי ארבעים תביעות בבית הדין לעבודה על מה שמגיע לנו על פי החלטת ממשלה ש/33.

משה גפני: מהי החלטת הממשלה?

אביגיל שררה: היא אומרת השוואה לצה"ל.

אביגיל שררה: לדוגמה, יש לנו עכשיו נושא של אי ביטחון תעסוקתי.

אביגיל שררה: יש לנו דיון בשבוע הבא ביום שני בבית הדין לעבודה.

אביגיל שררה: הרמטכ"ל יחד עם האוצר נתנו תוספת לכל אנשי הקבע, תוספת של בין 1.3 עד 13 אחוזים שזה ממוצע בין חמישה לשבעה אחוזים, תוספת שנקראת אי ביטחון תעסוקתי כי בצבא אין ביטחון תעסוקתי ובמשטרה יש.

אביגיל שררה: הסתבר שאפילו הגמלאים של הצבא מקבלים בגין זה את התוספת הזאת אבל אנחנו לא מקבלים.

אביגיל שררה: יש עוד הרבה דברים, כמו רכזי מודיעין - עליהם יש לנו בקרוב דיון - שלגביהם בצבא הוחלט לתת תמריץ אבל לנו כאנשי משטרה לא נותנים את זה.

אביגיל שררה: החליטו להוריד את זה ולקרוא לזה מענקים.

אביגיל שררה: מוצאים כל מיני שמות כאלה ואחרים, כדי שאנחנו לא נקבל את הגמול על כך המאבק שלנו.

אביגיל שררה: אין לנו את השלטר של המדינה, אנחנו לא המורים שיכולים לסגור את בתי הספר, אנחנו לא הרופאים שיכולים להפסיק לרפא חולים, אלא אנחנו משפחות השוטרים והסוהרים שלא יכולים להפגין, לא להשבית ולא לעשות כלום.

אביגיל שררה: אמר מני מזוז בזמנו לא לנצל את זה ששוטרים וסוהרים לא יכולים לשבות ולא יכולים להפגין ולכן לא לתת להם תגמול.

אביגיל שררה: עליכם לסייע לשר בנושאים האלה ובאמת שלא יהיו ועדות ונצא מכאן בלי תוצאות.

אביגיל שררה: תודה רבה.

משה גפני: תודה לך.

משה גפני: יש מישהו מגמלאי המשטרה?

משה גפני: הם לא הגיעו.

משה גפני: הם פנו אלי.

משה גפני: יש עוד מישהו מהאורחים שרוצה להתייחס?

משה גפני: תודה רבה.

משה גפני: אנחנו נתחיל, לפני הממונה על השכר, באגף התקציבים ולדעת מה עמדתכם.

מאיר בינג: אני יכול להתחיל אבל בגדול אנחנו מתואמים עם הממונה על השכר.

משה גפני: הממונה על השכר הוא שחקן מרכזי בעניין הזה אבל קודם תתייחסו אתם.

מאיר בינג: את עמדת האוצר יציג הממונה בעוד כמה דקות.

משה גפני: אני אומר לך מה סדר הדיון.

משה גפני: אנחנו לא הולכים מכאן לשום מקום ולא הולכים לבית המשפט, בניגוד למה שהיה אתמול כאן בדיון אחר שהיה נוגע למשרד האוצר.

משה גפני: לא זה נושא הדיון.

משה גפני: אנחנו יודעים שמתנהל משא ומתן.

משה גפני: אנחנו יודעים שוועדת הפנים עסקה ועוסקת בנושא הזה והנושא הזה מתקדם.

משה גפני: אנחנו רוצים לעזור בעניין ואנחנו רוצים לנתח את הדברים ולדעת מה אומר אגף התקציבים וכמובן גם הממונה על השכר.

משה גפני: אנחנו לא מדברים עכשיו על עמדות רשמיות.

משה גפני: הועלו כאן טענות, שמעתם אותן, שכר השוטרים הוא שכר שאיננו מאפשר קיום בכבוד וממילא גיוס שוטרים למשטרה ילך ויפחת ובוודאי זה אמור לגבי שוטרים ברמה.

משה גפני: מה עמדתכם בעניין הזה?

משה גפני: יש לי גם את ההחלטה מול משרד הביטחון.

משה גפני: האם משרד הביטחון יכול לעשות מה שהוא רוצה והמשרד לביטחון פנים לא? איפה אתם, אגף התקציבים, בעניין?

מאיר בינג: אני אומר שאני יכול לדבר בגדול אבל הנושא הזה הוא נושא שבתחום אחריות מרכזית של הממונה על השכר.

משה גפני: מה שהממונה על השכר יחליט, מקובל עליכם?

מאיר בינג: כן.

מאיר בינג: אנחנו מתואמים.

משה גפני: אתם תביאו את הכסף.

מאיר בינג: אנחנו מתואמים.

מאיר בינג: כל סיכום שיסוכם עם הממונה על השכר, מקובל עלינו.

יצחק וקנין: התקדמנו.

משה גפני: כן?

משה גפני: אתה מכיר את השפה שלהם היטב ולפרטיה?

משה גפני: אתה איש אופטימי.

משה גפני: זה בגלל שאתה גר ביערה.

משה גפני: אילן לוין, בבקשה.

משה גפני: האצבע מופנית אליך.

משה גפני: אין לך מגבלה תקציבית כי אגף התקציבים הודיע שמה שתחליט, זה מה שיהיה.

מאיר בינג: זה לא שאין מגבלה תקציבית.

מאיר בינג: אמרתי שאנחנו מתואמים.

משה גפני: אני רוצה להבין.

משה גפני: הממונה על השכר תכף יאמר את דברו והוא יחליט שבאמת צריך לקבל את עמדת השר לביטחון פנים וצריך להעלות את שכר השוטרים לרמה הזאת עליה מדובר, בסביבות 7,000 שקלים.

משה גפני: מדובר על כמה תיקונים שהם תיקונים מאוד משמעותיים מבחינת מה שהעלתה כאן הגברת אביגיל שררה.

משה גפני: הממונה על השכר יבוא ויאמר שזה נכון, על פי החלטת ממשלה ועל פי דרישת השר לביטחון פנים, זה מה שצריך לעשות.

משה גפני: יש מגבלה תקציבית, כן או לא?

משה גפני: זאת השאלה המרכזית.

אילן לוין: חבר הכנסת גפני, תן לי להתייחס.

משה גפני: בכל אופן יש אצלכם סולידריות משרדית.

אילן לוין: תאמין לי שהחיים של הממונה על השכר מורכבים אבל הוא מסתדר גם עם אגף התקציבים.

משה גפני: אני רוצה אחרי כן לדבר אתך בארבע עיניים כדי לדעת איך אתה עושה את זה.

אילן לוין: צריך להכיר קצת את המטריה, למי שלא מכיר.

אילן לוין: בפתח דבריי אני רוצה להגיד מה שנאמר גם בדיונים קודמים.

אילן לוין: אנחנו מאוד מכירים ומוקירים את מערכות הביטחון בכלל ואת המשטרה ושירות בתי הסוהר בפרט ואנחנו עשינו ועושים מהלכים.

אילן לוין: היה מהלך שיזם השר לתשלום מענקים ששולמו רק לפני מספר חודשים וברור שהדרך עוד ארוכה.

אילן לוין: בגדול מה שקורה היום הוא ששכר השוטרים והסוהרים צמוד לשכר משרתי הקבע וחוסר הנוחות שנשמע כאן בדיון ממערכת ההצמדה עולה בין היתר בנושא של הדיון הזה.

אילן לוין: הרי מה שנאמר כאן לא דומה לצורך הנושא וזה שכר שוטר מתחיל לשכר חייל מתחיל.

אילן לוין: אתה יכול לבוא ולומר שהחייל מתחיל את שירות הקבע בגיל 22 ושוטרים, יכול להיות שהם מתחילים את שירותם במשטרה בגיל יותר מבוגר כאשר יש להם משפחות, מסלול השירות שונה, יש הבדל בין מה זה שוטר קרבי לעומת מה זה חייל קרבי, הנושא של גיל הפרישה שונה, מסלולי הפרישה שונים.

אילן לוין: בשורה התחתונה, להערכתנו התהליך שנעשה בזמנו שהיה תהליך מבורך של הצמדה של המשטרה לצבא כדי לשקם את מערכות השכר ולשפר אותן, הוא מהלך שמיצה את עצמו והיום ככל שהתהליך הזה מתמשך, צריכה המשטרה לעבור למודל שמצד אחד שומר על השכר של השוטרים מפני שחיקה אבל מאידך המשטרה צריכה להתחיל לנהל את מערכת השכר שלה.

אילן לוין: לא יעלה על הדעת שהמשטרה ושירות בתי הסוהר ינהלו את מערכת השכר בהצמדה דווקנית לצבא ומה שמקבל החייל, מקבל השוטר ולהפך, וכשזה לא מתאים – באים ואומרים שזה לא מתאים ומבקשים לתת להם יותר.

אילן לוין: צריך לעבור למערכת ניהול עצמאית של המשטרה ושל שירות בתי הסוהר כשהם בודקים מה הצרכים של הארגון ומתאימים את מערכות השכר למה שצריך.

אילן לוין: הצענו כל מיני מודלים להתמדה מפני שחיקה על ידי מדדים כאלה ואחרים ומודלים כלכליים שניתן לעגן אותם גם בהחלטת ממשלה כדי למנוע כל פגיעה.

אילן לוין: הנושא השני הוא שלראייתנו יש עוד שינויים שצריך לעשות בשכר השוטרים והסוהרים והדברים האלה הם בשיחות עם המשטרה ושירות בתי הסוהר.

אילן לוין: יש לנו תהליך מול המנכ"ל של המשרד, היינו בדיונים אצל השר ויש לנו הערב דיון עם המפכ"ל ועוד אנשים כאשר הרעיון הוא לנסות ולראות מה אפשר לעשות.

אילן לוין: לא דומה השוטר במטה לשוטר בשטח ולא דומה השוטר שעובד משמרות לזה שלא עובד משמרות.

אילן לוין: נושא נוסף שמפריע מאוד לטפל בשכר השוטרים זה שהמשטרה בחרה שלא לקדם את ההצמדה של הגמלאים למדד למרות פניות של ארגוני הגמלאים של המשטרה ושל שירות בתי הסוהר.

אילן לוין: המשטרה בחרה שלא לקדם את התיקון בחוק הגמלאות, דבר שהיה מאפשר להצמיד את הגמלאים למדד, לתת להם תוספות ראויות כפי שקיבלו כל גמלאי השירות הציבורי וההתמדה הזאת, כל עוד היא קיימת, מונעת את הטיפול המשמעותי שצריך לטפל בשכר השוטרים.

אילן לוין: הכנו עבודות מאוד משמעותיות כדי לשנות ולשפר את שכר השוטרים אבל לראייתנו השלב הראשון הוא לטפל בגמלאים ולתת להם מה שמגיע להם.

אילן לוין: הגמלאים משתכרים עוד הרבה פחות משוטר מתחיל.

אילן לוין: יש גמלאים שהפנסיה שלהם היא לא שכר מינימום אלא היא פחות משכר המינימום והאנשים הללו כרגע, מזה תקופה ארוכה, לא מקבלים את מה שמגיע להם מתוך הפחד, להערכתי, של המשטרה שהצבא יקבל יותר ואז הם יצאו מה שנקרא בלשון העם, פריירים.

מגלי והבה: אדוני מתכוון לתת בסקירה שלו פירוט?

מגלי והבה: כל הזמן אתה אומר מוצמד לצבא.

אילן לוין: אני אסיים את דבריי ואחר כך אני אתייחס.

מגלי והבה: אנחנו יודעים לשאול ואני שואל.

מגלי והבה: כשאתה מדבר על הצמדות של המשטרה לצבא וכשאתה מדבר על הגמלאים, אתה מוכן לפרט קצת לגבי רמות השכר?

מגלי והבה: אנחנו יודעים את הנתון שיודעים אותו היום והוא 5,140 שקלים.

אילן לוין: אני אגיד לך.

אילן לוין: השכר הממוצע של רב-סמל במשטרה הוא 7,000 שקלים.

אילן לוין: השכר הממוצע של חייל רב-סמל, הוא 6,700 שקלים.

אילן לוין: יש נתוני דוח הממונה על השכר והם באינטרנט וכל אחד יכול לבדוק את מה שאני אומר.

אילן לוין: עדיין אני אומר שיכול להיות ששכר הרס"ל במשטרה צריך להיות גבוה משכר החייל בגלל מה שדיברנו, אבל מצד שני יכול להיות שמסלולי השירות הם שונים.

אילן לוין: מדברים כאן על השכר.

אילן לוין: השכר המתחיל של מורה באופק חדש, אחרי הרפורמה, הוא קרוב ל-5,500 שקלים לחודש.

אילן לוין: זאת אומרת, מערכת השכר בשירות הציבורי היא לא מתחילה בשכר הממוצע במשק ומשם היא מתקדמת אלא יש מסלולי שירות, מתחילים אולי בשכר יחסית נמוך, אבל יש לך פוטנציאל מתי אתה מתקדם, יש צומתי מיון, יש אפשרות של מענקי חתימה, יש מי שיוצא ללימודים אקדמאיים, יש תנאים לפרישה מוקדמת.

אילן לוין: אנחנו לא מדברים על אדם בסקטור העסקי אלא על מערכת של שירות ציבורי, וטוב שכך, שבנויה עם מרכיבים שגם מייצרים הימשכות בשכר.

משה גפני: לגבי הגמלאים, אני מבין שאתם מתנגדים.

יצחק אהרונוביץ': יש לי הרבה מה לומר, אבל בוא נתקדם.

אילן לוין: לכן אני אומר שאנחנו נמשיך את הדיאלוג עם המשטרה ושירות בתי הסוהר.

אילן לוין: הצענו כל מיני פתרונות ביניים כי אנחנו לא רוצים להחזיק את כל הארגון כבן ערובה עד אשר יסתיים הטיפול בגמלאים מצד אחד, ומצד שני יכולת התמרון שלנו היא מאוד מוגבלת.

אילן לוין: כל תשלום, לראייתנו, שישתרשר לגמלאים, צריך להיות קודם ייעודי לגמלאים עצמם ולא כפועל יוצא שאחר כך נהיה בכאוס ויבואו הגמלאים ויאמרו שניתן להם קודם כל את מה שנתתי לשוטרים כי הם צמודים.

אילן לוין: הם יאמרו שעכשיו אני מעביר ואתם למדד ושאתן להם את מה שמגיע למי שעבר למדד.

אילן לוין: מדובר כאן בסדרי גודל של מאות מיליוני שקלים.

אילן לוין: תקציב הגמלאות של מערכת הביטחון הוא מעל חמישה מיליארד שקלים ויש כאן

אילן לוין: גם טיפול שאנחנו עושים ברב-סמל במשטרה ויבואו רבי-הסמלים בצבא וישאלו מה אתם.

אילן לוין: יש לנו אלפי שוטרים גמלאים שהם בדרגות רב-סמל ומטה וגם בהם צריך לטפל.

אילן לוין: בכל המכלול הזה נדרש לטפל משרד האוצר והממונה על השכר ואנחנו נדע, אני מקווה,לנווט את זה דרכנו במים הללו, כך שמצד אחד נביא איזשהו פתרון ביניים – אני לא יודע אם זה 7,00 שקלים – לעניין השוטרים ומצד שני נעשה שינוי שיאפשר להערכתנו שינויים הרבה יותר משמעותיים מאשר הנושא הקטן הזה שנדון כרגע בוועדה כי יש לנו תוכניות הרבה יותר משמעותיות לטפל בשכר השוטרים הרבה מעבר לטיפול בשכר השוטר המתחיל.

משה גפני: האמת שקצת לא ברור לי.

משה גפני: זה שיש תוכנית גדולה לעניין של השוטרים, זה בסדר.

משה גפני: זה שיש את הנושא של הגמלאים, גם זה בסדר.

משה גפני: אומר השר שכרגע רוצים להגיע לשכר של שוטר לסכום של 7,000 שקלים.

אילן לוין: ומה אני עושה עם הפנסיה של הגמלאים?

משה גפני: רגע.

משה גפני: אל תשאל אותי שאלות קשות לפני מסיים את השאלה.

משה גפני: בוא נתמקד לרגע בעניין הזה.

משה גפני: אתה יכול לתת תשובה שלילית ולומר שיש בעיות של השלכות רוחב, וזה בסדר כי אז נטפל בעניין.

משה גפני: אומר השר לביטחון פנים, ואנחנו כולנו מצטרפים לדרישה הזאת, שכר של 7,000 שקלים הוא שכר שגם אם אנחנו משווים אותו למדינות בעולם וגם אם אנחנו מדברים על מה שקורה כאן במדינת ישראל כשאנחנו נמצאים במזרח התיכון על כל המשתמע מכך, איפה אתם עומדים בחלק הזה?

משה גפני: אני מבין שלא הסתיים הדיון, יש תוכנית גדולה ויש לזה השלכת רוחב, אבל איפה אנחנו עומדים עכשיו?

משה גפני: אנחנו עומדים בזה שהשוטרים לפי הבנת

משה גפני: כם – אם נסיים את הדיון - יכולים כבר לקבל 6,00 שקלים או שעדיין אין שום התקדמות?

משה גפני: איפה זה עומד?

אילן לוין: אנחנו כרגע בשיחות עם המשטרה על מתווה שיאפשר תוספת לשכר השוטרים.

אילן לוין: הם לא יתחילו בשלב הזה ב-7,000 שקלים.

אילן לוין: אנחנו לא פוסלים שבטווח הארוך, עם השלמת המהלך שאת חלקו תיארתי כאן, שכר השוטר מתחיל יהיה 7,000 שקלים אבל כרגע לראייתנו המשמעויות, החשיפות, ההשלכות שיכולות להיות למהלך כזה דרסטי בבת אחת הן משמעויות שאנחנו לא יכולים כרגע לגדר אותן.

משה גפני: כמה בערך לפי דעתכם אפשר להתחיל?

משה גפני: 7,000 שקלים יהיה בהמשך אבל כמה עכשיו?

אילן לוין: אנחנו הצענו איזשהו מודל שמאפשר כרגע להעלות את שכר השוטר המתחיל לפחות בעשרה אחוזים.

יצחק וקנין: 150 שקלים.

ציון פיניאן: כמה הוא מקבל היום?

אילן לוין: השכר הממוצע של רב-סמל היום - שוטר מתחיל הוא רב-סמל – הוא קרוב ל-7,000 שקלים.

אילן לוין: הנה הנתונים.

ירון בארי: סליחה שאני מתערב אבל השכר ההתחלתי של שוטר במשטרת ישראל הוא 5,100 שקלים.

ציון פיניאן: אילן, אתה רוצה להוסיף להם 500 שקלים?

אביגיל שררה: זה לעג לרש.

ציון פיניאן: אפילו קוטג' הוא לא יכול לקנות.

משה גפני: השר לביטחון פנים, בבקשה.

יצחק אהרונוביץ': ישבתי כאן והתבקשתי לא להיות הפעם מיליטנטי ואני משתדל גם עכשיו לא להיות כזה אבל אני מתבייש.

יצחק אהרונוביץ': באמת מתבייש שזאת ההנחיה או זאת הדרישה או זאת ההמלצה של הממונה על השכר.

יצחק אהרונוביץ': אומרים שיש התקדמות.

יצחק אהרונוביץ': אני תיארתי לעצמי שאנחנו דורכים במקום.

יצחק אהרונוביץ': אותי לא צריך לשכנע.

יצחק אהרונוביץ': אני כבר מלא אכזבות ואין לי גם תקוות, לא מהאוצר, לא מהממונה ולא מאף אחד שם.

יצחק אהרונוביץ': אני באתי אליך אדוני היושב ראש, אל חברי הכנסת, לצעוק צעקה ולעשות זאת בשם השוטרים והסוהרים.

יצחק אהרונוביץ': מתקיים משא ומתן כזה או אחר, שמענו על תוספת של עשרה אחוזים, ובפגישה הקודמת במשרד הפנים שמענו כבר על עשרים אחוזים אבל עכשיו ירדנו לעשרה אחוזים.

יצחק אהרונוביץ': מחר נשמע על חמישה אחוזים.

יצחק אהרונוביץ': אני לא מתפלא.

משה גפני: מי אמר עשרים אחוזים?

יצחק אהרונוביץ': עזוב.

יצחק אהרונוביץ': תקראו את הפרוטוקולים.

יצחק אהרונוביץ': אני לא רוצה כאן כרגע להתייחס לזה.

יצחק אהרונוביץ': אני אמרתי ששכר המינימום, ואני לא אתפשר עליו, הוא 7,000 שקלים, ואם צריך להקים ועד, אני אקים ועד על אפם ועל חמתם.

יצחק אהרונוביץ': אני תומך בחברי הכנסת שיהיה ועד עובדים למשטרה ולשירות בתי הסוהר.

יצחק אהרונוביץ': אומרים לי כאן שאני הולך לשבירת כלים, בסדר, אני אשבור כלים ואני לא אתבייש לעשות זאת כי זה מאבק צודק.

יצחק אהרונוביץ': כל הנושא של הגמלאים, צריך לבחון אותו ואמרתי את זה לאילן שהיה אצלי כמה פעמים.

יצחק אהרונוביץ': צריך לבחון אותו.

יצחק אהרונוביץ': אני אמרתי שמה שהצבא יחליט, מה שהשב"כ יחליט, מה שהמוסד יחליט, בסדר.

יצחק אהרונוביץ': יש הסכמים ואני אתם.

יצחק אהרונוביץ': אמרו לי שאנסה להתנתק ונלך, אבל אני לא אוהב את ההצמדות האלה שאומרים לי שאעשה א' ואקבל ב'.

יצחק אהרונוביץ': בואו נפתור את הבעיה.

יצחק אהרונוביץ': צריך לקיים דיון לגבי הגמלאים, נקיים אותו.

משה גפני: אני לא הבנתי למה מפריע הנושא של הגמלאים.

יצחק אהרונוביץ': שמעתי את הדברים של הממונה על השכר והוא אומר שברגע שאתה תתנתק, אנחנו נוכל לתת לכם והגמלאים מקבלים פחות.

יצחק אהרונוביץ': אני דואג הרבה יותר לגמלאים מאשר אחרים דואגים להם ולגמלאים אכן צריך לדאוג.

משה גפני: אדוני השר, אתה צריך להסביר לי.

משה גפני: באת לועדת הכספים והיית צריך לקחת בחשבון שיש יושב ראש ועדה ברמה יותר נמוכה.

משה גפני: אתה צריך להסביר לי.

יצחק אהרונוביץ': אני אסביר.

משה גפני: אני רוצה להבין.

משה גפני: אומר אילן לוין שתצמיד את הגמלאות של הגמלאים במשטרה למדד.

משה גפני: תגיד לו כן, נגמר העניין.

יצחק אהרונוביץ': אני מסביר.

יצחק אהרונוביץ': אני אמרתי דבר מאוד פשוט.

אילן לוין: הצבא יקבל יותר.

יצחק אהרונוביץ': אני אסביר.

יצחק אהרונוביץ': קודם כל, אלה שני דברים נפרדים.

יצחק אהרונוביץ': צריך לפתור את הבעיה הזאת של השוטרים כדי לאפשר לגייס ולאפשר להם לקבל משכורת.

משה גפני: בסדר.

משה גפני: זה נושא הדיון.

יצחק אהרונוביץ': זה נושא הדיון.

יצחק אהרונוביץ': לנושא הגמלאים.

יצחק אהרונוביץ': אמרתי, אנחנו צמודים היום לצבא, לשב"כ, למוסד, לכל גורמי הביטחון.

יצחק אהרונוביץ': הם לא רוצים להתנתק.

יצחק אהרונוביץ': אומרים לי שאני אתנתק והם לא.

יצחק אהרונוביץ': כרגע יש משא ומתן, בוא נפתח אתך את הדלת, נכניס אצבע.

יצחק אהרונוביץ': אמרתי שדווקא אתי רוצים להתחיל?

יצחק אהרונוביץ': בואו נקיים על זה דיון, בואו תפתרו לי קודם כל את הבעיה כי זה דיון אחר.

יצחק אהרונוביץ': בואו נפתור את הבעיה של השוטרים ואל תקשור לי דבר בדבר.

יצחק אהרונוביץ': 7,000 שקלים לתת לשוטרים, אומרים לי שמה שאני אקבל זה עשרה אחוזים.

יצחק אהרונוביץ': זאת בושה.

יצחק אהרונוביץ': בושה לדבר בצורה כזאת.

יצחק אהרונוביץ': שמעת את אגף התקציבים אומר הממונה על השכר והממונה על השכר אומר אגף התקציבים.

יצחק אהרונוביץ': כך הם משחקים אתי כבר שנתיים ואין פתרונות.

יצחק אהרונוביץ': אני אומר לך, אני מאוד מקווה אדוני היושב ראש, ואני נותן לך הרבה קרדיט, שאתה צריך לנקוט בכל הצעדים המתבקשים.

יצחק אהרונוביץ': אני כשר ממונה פונה ליושב ראש שיאמר שיש להם אולטימטום, קחו שבוע, קחו שבועיים אבל תגמרו את הסיפור הזה.

יצחק אהרונוביץ': אנחנו עושים זאת על גבם של שוטרים שאין להם איך לחיות והולכים לפחי האשפה לחפש אוכל.

יצחק אהרונוביץ': כמה אני צריך לדבר על הדברים האלה?

יצחק אהרונוביץ': 7,000 שקלים זה כסף?

יצחק אהרונוביץ': אומרים לי עשרה אחוזים, אבל אני מתבייש בכלל לצאת מהדיון הזה עם 10 או 20 אחוזים.

יצחק אהרונוביץ': אני לא מדבר על גופים אחרים.

יצחק אהרונוביץ': תסתכל מה קורה עם המורים ועם הרופאים, אבל אני לא מדבר על זה.

יצחק אהרונוביץ': תנו לקבוצה הזאת.

יצחק אהרונוביץ': לגבי הגמלאים, בואו נשב אבל למה הסחיטות האלה?

יצחק אהרונוביץ': למה סוחטים את המשטרה?

יצחק אהרונוביץ': על זה הכאב.

משה גפני: אני מודה לך אדוני השר.

משה גפני: אני הייתי מציע לך להמשיך את המאבק הזה.

יצחק וקנין: ביטחון הציבור צריך להיות לנגד עינינו.

אילן לוין: למה אתם לא דואגים לגמלאים של המשטרה?

אילן לוין: תתחילו קודם עם הגמלאים שמקבלים פחות.

מגלי והבה: למה השב"כ והמוסד לא?

משה גפני: עם כל הכבוד, כולכם מבינים הכול, אבל אני לא מבין.

משה גפני: אני חוזר ואומר שיש שתי סוגיות מעניין לעניין באותו עניין.

משה גפני: יש מישהו מנסה לחבר אותן ואני רוצה להפריד אותן.

משה גפני: אני לא מבין למה הן מחוברות.

משה גפני: יש את הנושא לשמו התכנסנו.

משה גפני: אומר השר לביטחון פנים שהוא רוצה ששכר השוטרים יעלה בקרוב לארבעים אחוזים.

משה גפני: היום השכר עומד על 5,100 שקלים והוא מדבר על 7,000 שקלים כשכר שוטר מתחיל.

משה גפני: זאת טענה נכונה מבחינת הראייה הכוללת של מערכת הביטחון בישראל וגם הנושא החברתי של שכר שאתה נותן כחברה לשוטר.

משה גפני: זה דיון שאנחנו צריכים להחליט מה אנחנו עושים אתו.

משה גפני: זה חלק אחד.

משה גפני: יש חלק אחר שהוא מעניין לעניין באותו עניין והוא שכר הגמלאים.

משה גפני: שכר הגמלאים הוא לא נושא הדיון.

משה גפני: אומר אילן לוין, הממונה על השכר, שנאפשר לו להעביר חוק שכר הגמלאים יהיה צמוד למדד, כפי שהגמלאים עצמם דורשים, והוא מתחייב שכל סיכום שיהיה עם מערכות הביטחון האחרות, קרי, הצבא, המוסד, השב"כ, כל מה שנלווה לעניין הזה, יהיה גם לגבי גמלאי המשטרה.

משה גפני: לו אני הייתי יועץ של השר לביטחון פנים – אני לא יודע אם הוא יסכים לקחת אותי לכמה דקות – הייתי אומר שאין בעיה.

משה גפני: תתחייב כאן על העניין הזה וסיימנו את שכר הגמלאים.

משה גפני: אתה רוצה להעביר חוק על שכר הגמלאים במשטרה?

משה גפני: מצוין.

משה גפני: יהיה צמוד למדד.

משה גפני: כל סיכום שיהיה עם מערכת אחרת במערכת הביטחון, יהיה בכתב ממנו.

אילן לוין: החלטת ממשלה.

משה גפני: החלטת ממשלה.

משה גפני: על הממשלה אני לא כל כך סומך, אבל עליך אני סומך.

משה גפני: הממשלה, לך תדע.

משה גפני: הממשלה קיבלה הרבה החלטות.

משה גפני: הבעיה הזאת ירדה מהשולחן והיא לא קיימת יותר.

משה גפני: עכשיו נשארת רק ההתמודדות הזאת עם משרד האוצר על כל אגפיו – הן הממונה על השכר, הן אגף התקציבים כולל מה שנלווה לעניין הזה – ומתמודדים על הארבעים אחוזים או על עשרה אחוזים או על עשרים אחוזים.

משה גפני: שם אנחנו עומדים ואנחנו יכולים להיכנס בתפר הזה ולומר מה שהשר אומר.

משה גפני: אז אנחנו מתקדמים.

משה גפני: הרי כך אנחנו נוהגים כל הזמן.

משה גפני: אני שואל אותך אדוני השר לביטחון פנים מה הבעיה בהצעה הזאת.

משה גפני: תגיד כן, נוריד את זה מסדר היום ונמשיך את הדיון הלאה.

משה גפני: למה אי אפשר להגיד כן על זה?

יצחק אהרונוביץ': אני לא אגיד כן ולא תקבל את ה-כן.

יצחק אהרונוביץ': אני אומר כאן בצורה ברורה, לא אישית.

משה גפני: אתה יותר גרוע מגפני.

משה גפני: גם אני כך הרבה פעמים מתנהג.

יצחק אהרונוביץ': כי זאת סחיטה.

יצחק אהרונוביץ': זאת סחיטת דמי חסות.

יצחק אהרונוביץ': אני לא מוכן לשמוע את הדברים האלה.

יצחק אהרונוביץ': אלה שני דברים נפרדים.

יצחק אהרונוביץ': יש את הנושא של שכר השוטרים ובואו נגמור את שכר השוטרים.

יצחק אהרונוביץ': אמרתי שאני מוכן להיכנס לנושא הגמלאים.

יצחק אהרונוביץ': הם לא פונים לצבא, לא פונים לשב"כ ולא פונים למוסד, אלא פונים אלי.

יצחק אהרונוביץ': אני יושב בדיונים עם ראש הממשלה.

יצחק אהרונוביץ': למה?

יצחק אהרונוביץ': מקבלים פיק ברכיים?

יצחק אהרונוביץ': למה מתעסקים עם המשטרה?

יצחק אהרונוביץ': למה מתעסקים אתי?

יצחק אהרונוביץ': למה הם לא מתעסקים עם הצבא?

יצחק אהרונוביץ': אני אגיד לך את הדברים כי הם לא יגידו לך את זה.

יצחק אהרונוביץ': תתמודדו עם כל הגופים.

יצחק אהרונוביץ': אמרתי, כל הגופים שירדו, גם אני אהיה מוכן.

יצחק אהרונוביץ': אומרים לי שיתחילו אתי.

יצחק אהרונוביץ': אמרתי שאני מוכן, גם לזה אני מוכן, אבל בואו נגמור את השכר הזה, נקיים דיונים נוספים ונשב.

יצחק אהרונוביץ': מה אתה קושר דבר בדבר?

יצחק אהרונוביץ': אין קשר בין הגמלאים לשכר השוטרים.

יצחק אהרונוביץ': בואו נפתור את הבעיה הזאת.

אילן לוין: אם אני מעלה את השכר התחילי של שוטר ל-7,000 שקלים, צריך גם להעלות את המשכורת הקובעת של אותו גמלאי שפרש ל-7,000 שקלים ומזה לגזור את הפנסיה.

אילן לוין: אחר כך אני ארצה לתת לו את ה-25 אחוזים תוספת שמגיעה לו, אז פעם אחת אני אשלם ארבעים אחוזים על ה-7,000 שקלים ואחר כך אני אשלם 25 אחוזים על ההצמדה, ומה יגיד לי החייל?

אילן לוין: הוא פרייר?

אילן לוין: בסוף החיים של הממונה על השכר הם מורכבים אבל אני מתיימר גם לדעת איך עושים את זה ואני אומר שוב לפרוטוקול שצריך קודם כל לטפל במי שהפנסיה שלו מתחת לשכר המינימום, לפני שמעלים את השכר מ-5,000 שקלים ל-7,000 שקלים.

אילן לוין: אני מוכן להתחייב ומוכן לקשור את כל הקשרים הנדרשים ולומר שאם מישהו חושב שמישהו אחר יעשה, הגיע הזמן שהמשטרה תנהל את עצמה ולא כשנוח, נשארים צמודים, וכשרוצים לטפל בשכר המתחיל, באים אל הוועדה.

מגלי והבה: אבל למה לא להתחיל הפוך?

מגלי והבה: תגמור עם השוטרים.

אילן לוין: התחלתי.

מגלי והבה: לא, אתה לא התחלת.

מגלי והבה: אתה אומר שאתה רוצה לפתור את בעיית הגמלאים ואחר כך את בעיית השוטרים.

מגלי והבה: אנחנו רוצים הפוך, קודם השוטרים ואחר כך הגמלאים.

אילן לוין: בגלל הטיעון הזה, לפני מספר חודשים אישרנו מענקים למשטרה שלא אישרנו לאף גוף אחר במערכת הביטחון, מתוך האמירה של בואו קודם כל נעשה צעד ראשון.

אילן לוין: עשינו.

אילן לוין: עכשיו באים ואומרים שנעשה עוד צעד ראשון.

ירון בארי: 400 שקלים לחודש, אלה היו המענקים לשוטר.

אילן לוין: 400 שקלים לחודש, אף אחד ממערכת הביטחון לא קיבל את זה בחודשים האחרונים וגם לא בשנה האחרונה ואף אחד ממערכת הביטחון לא קיבל תוספת של 400 שקלים לחודש.

משה גפני: הבנתי.

משה גפני: אביגיל, רצית לומר משהו.

אביגיל שררה: כן.

אביגיל שררה: עם כל הכבוד לאוצר, אנחנו מכירים כבר את זה מהמאבקים המשפטיים שלנו ויודעים שהם יכולים - וצודק השר שלנו - לעשות הסכמים עם הצבא ואנחנו לא מקבלים.

אביגיל שררה: אנחנו יודעים על זה מאוחר ולכן המאבקים המשפטיים שלנו.

אביגיל שררה: לכן השר מתעקש שקודם כל יגמרו עם גורמי הביטחון השונים והוא צודק.

אביגיל שררה: הצבא הוא העוגן שלנו.

אביגיל שררה: לולא הצבא, לא היינו מקבלים גם את המשכורות שמקבלים היום שוטרים ואת התמריצים.

אביגיל שררה: לכן ההתחמקות הזאת שקודם דוחפים את המשטרה לחתום ואחרי כן ייתנו לצבא כל מיני תוספות שיקראו להם בכל מיני שמות כמו אי ביטחון תעסוקתי או דברים אחרים, כדי שאנחנו לא נקבל את זה.

אביגיל שררה: זה מה שרוצה האוצר לעשות לנו.

אילן לוין: ההפך.

אילן לוין: מה אני אומר לך?

אילן לוין: אל תחפשו את הריגול התעשייתי מה קיבלו בצבא אלא תנהלו את מערכת השכר של המשטרה, תקבעו עוגן הצמדה לדוגמה לשכר הממוצע של הצבא, עוגן הרבה יותר אינטליגנטי ולא כל היום תחפשו מה קיבל החייל המתחיל ברמת הגולן ותחפשו את השוטר שברמת הגולן.

אילן לוין: תנהלו את מערכות השכר והגמלאות שלכם כמו ארגון.

אביגיל שררה: אתם לא משאירים בידינו ברירה ואנחנו זוכים בבתי המשפט.

אביגיל שררה: בכל המאבקים שלנו בית המשפט הצדיק אותנו וקיבלנו גם רטרואקטיבית ואתה יודע את זה.

אביגיל שררה: זה כמו במאבק רכזי המודיעין שהחלטתם להעביר את התוספת הזאת ולקרוא לה מענקים וזה באותו סכום של התמריץ שמקבלים רכזי המודיעין.

אביגיל שררה: רק כדי שאנחנו לא נדרוש את זה, קראתם לזה בשם אחר.

אילן לוין: ועל מה מדברים כאן בדיון אם לא על מענקים, כדי שהגמלאים לא יקבלו?

אביגיל שררה: אתם נותנים את המענק בדיוק כמו שאתם קוראים לתוספת הזאת, באותו סכום, אלא שאתם מוצאים שם אחר על מנת שאנחנו, משפחות השוטרים והסוהרים, לא נהנה מכך.

אביגיל שררה: כל בוקר אומר השוטר או הסוהר לבן שלו שהוא מתבייש להגיד לו שאין לו.

אביגיל שררה: לך יש ביטחון פנימי והביטחון הוא מהשוטרים.

אביגיל שררה: זה שאתה נוסע וזה שאתה ישן טוב בלילה, זה בגלל שהשוטרים נשארים ערים ומגינים עליך.

משה גפני: תודה.

משה גפני: אני מודה לך.

משה גפני: עכשיו נתחיל לחזור על עצמנו.

משה גפני: אני מציע שאנחנו נקים צוות שלנו שיהיה בתיאום עם ועדת הפנים.

משה גפני: אני לא רוצה להתנתק מוועדת הפנים.

משה גפני: ועדת הפנים היא הוועדה שעוסקת בעניין של המשרד לביטחון פנים על כל המשתמע מכך.

משה גפני: הנושא של שכר אולי נוגע אלינו, אבל באמת הוועדה המובילה היא ועדת הפנים, במיוחד שיושב ראש הוועדה הוא חבר בכיר בוועדת הכספים.

משה גפני: אתמול אפילו הוא ניהל כאן ישיבה.

משה גפני: אני מציע שחברי הכנסת הנוכחים בישיבה כאן, שיש להם נגישות למשטרה, יהיו הצוות.

משה גפני: ציון, אתה תעמוד בראש הצוות הזה, רכז הקואליציה בוועדת הכספים, ואתה תהיה בקשר עם אמנון כהן כדי לתאם את הדברים.

משה גפני: יש כאן דברים שאני לא הצלחתי להבין עד עכשיו.

משה גפני: זאת אומרת, אני יכול לחזור על הדברים של מה שאמר השר לביטחון פנים ומה שאמר אילן לוין, אבל אני לא מצליח להבין.

משה גפני: אני חושב שאנחנו צריכים לפרק את המוקשים.

משה גפני: אנחנו צריכים להגיע למשכורת של 7,000 שקלים ולהערכתי אנחנו לא רחוקים מזה.

משה גפני: אני הבנתי את מה שאמר אילן לוין.

משה גפני: צריך לקשור כאן חוטים, צריך להתקדם עם הנושא של השכר, עם הנושא של התנאים, עם ההתאמה ובמקביל עם הנושא של הגמלאים.

מגלי והבה: אדוני היושב ראש, אתה הולך להרוג את הנושא.

משה גפני: אם יש לך הצעה טובה, אני מוכן לשמוע.

מגלי והבה: אני אומר לך גם למה.

מגלי והבה: שמעת את השר.

מגלי והבה: שנתיים הוא שר והוא טוחן מים.

משה גפני: אני מקבל כל הצעה שאתה מעלה.

מגלי והבה: אדון האוצר יודיע עכשיו.

משה גפני: הוא לא רוצה.

מגלי והבה: אז יש לנו כלים.

משה גפני: תציע הצעה.

משה גפני: מה שתציע, מקובל עלי.

יצחק וקנין: מגלי, גפני הציע שהחברים שיושבים כאן פלוס חברי ועדת הפנים יהיו צוות.

יצחק וקנין: כך הבנתי.

משה גפני: כן.

משה גפני: להתחיל לפרק את המוקשים האלה כי הם לא רחוקים מפתרון.

יצחק וקנין: מהניסיון שלי בכמה דברים, כששמו אותנו כצוות, הדברים זזו.

מגלי והבה: בתנאי שנקבע בעוד חודש ישיבה ודיווח לוועדה כאן.

משה גפני: מגלי, אנחנו לא משני צידי המתרס.

משה גפני: אם יש לך נוסחה איך אתה יכול בבת אחת להכות על ראשיהם של אנשי משרד האוצר ולהביא את ה-7,000 שקלים, כל הצעה שלך מקובלת עלי.

משה גפני: לעצור את ההעברות?

מגלי והבה: כן.

משה גפני: בסדר, אבל יש שם העברות של המשרד לביטחון פנים.

יצחק אהרונוביץ': אין שם.

משה גפני: היום אין אבל מחר יש.

יצחק אהרונוביץ': אני אדאג שלא יהיו.

יצחק אהרונוביץ': תעצור את ההעברות.

יצחק אהרונוביץ': מספיק כבר עם המשחקים האלה.

מגלי והבה: הנה, יש לך אור ירוק.

מגלי והבה: תעצור את ההעברות.

יצחק וקנין: אני עשיתי את זה פעם אחת והצלחתי, אבל לא בטוח שזה יצליח שוב.

מגלי והבה: אני רוצה לתת גיבוי לחבר הכנסת פיניאן ושלא יעבוד לחינם.

יצחק וקנין: תן לנו צ'אנס.

יצחק וקנין: אולי בעוד שבועיים-שלושה שבועות נבוא לכאן ונגיד שאין עם מי לדבר.

יצחק וקנין: לדעתי כן יהיה פתרון.

מגלי והבה: אם כן, אנחנו חברי הוועדה, השלישייה כאן.

משה גפני: כן.

משה גפני: כולם.

משה גפני: חמישה.

משה גפני: מוועדת הכספים שלושה.

משה גפני: פיניאן, וקנין ומגלי.

משה גפני: אל תהיה עצבני, כי אני עצבני יותר ממך.

מגלי והבה: שנינו כבר הזדקנו כאן.

מגלי והבה: אנחנו רוצים לפתור בעיות.

משה גפני: אם היה יושב כאן יושב ראש מהאופוזיציה, לא היה עושה לממשלה מה שאני עושה.

מגלי והבה: אתה עשר.

מגלי והבה: הכוונה שלנו היא לפתור את הבעיה.

משה גפני: אתמול הגיעו לכאן עם החוק לגבי המק"מים ואני לא יודע אם אתה היית ואמרו שהמדינה הולכת להפסיד 4 מיליארד שקלים ולא העברתי את החוק.

משה גפני: מה עוד אתה רוצה שאני אעשה?

משה גפני: אין מנהיגות היום.

משה גפני: אין מנהיגות.

מגלי והבה: אני מסכים אתך.

משה גפני: נגרמים כאן נזקים למשרד האוצר על ימין ועל שמאל כל יום שעובר.

משה גפני: אתה מדבר על העברות שאני מעכב.

משה גפני: לא עיכבתי העברות בשבוע שעבר?

משה גפני: תאמין לי, אני אגיד לך גם את השם של מי במשטרה התקשר אלי כדי שאני אעכב את ההעברה של המשרד לביטחון פנים.

משה גפני: אני אתן לך את השם ואת מספר הטלפון שלו.

משה גפני: תשאל את המזכירה שלי.

משה גפני: החיים מאוד מורכבים.

משה גפני: כפי שאמר אילן לוין, חייו של הממונה על השכר מורכבים אבל חייו של יושב ראש ועדת הכספים מורכבים פי מיליון יותר משל הממונה על השכר עם כל הפקידים באוצר.

משה גפני: להם יש דבר אחד ולי יש אלף דברים.

מגלי והבה: חבר הכנסת גפני, בפחות מחודש נבוא ונדווח לך.

משה גפני: שלושה שבועות.

יצחק וקנין: ציון אמר שהוא יכנס את הישיבה בשבוע הבא.

משה גפני: בסדר אבל דבר עם אמנון כהן.

משה גפני: הכול עם ועדת הפנים.

משה גפני: אדוני השר, אני מודה לך.

יצחק אהרונוביץ': תודה רבה.

משה גפני: אילן לוין, תודה רבה.

משה גפני: אנחנו עוברים לנושא הבא.